Pécs-Baranyai Kereskedelmi és Iparkamara

BioMatch 2024
2024-02-14 - 2024-02-15 | NürnbergMesse, Fair Centre, Nuremberg, 90471, Németország
A nemzetközi bioélelmiszer-ágazat 2024. február 13-16. között a Nürnbergi Kongresszusi Központban rendezi meg világvezető kiállítását.

A bioMatch platform a BIOFACH Nürnbergen jelenlévő minden olyan szervezetnek szól, amely kapcsolatot kíván teremteni az NL pavilonban részt vevő holland szervezetekkel.
Az Ön cége nemzetközi szinten tevékenykedik a bioélelmiszerek területén és kíváncsi a holland vállalatokkal való együttműködésre? ITT regisztrálhat, és felkészülhet a partnerkereső találkozóra az üzleti lehetőségek és a potenciális üzleti partnerek és ügyfelek keresésével.
A partnerkereső eseményt az Enterprise Europe Network Hollandia szervezi, szoros együttműködésben az RVO/Hollandiai Vállalkozási Ügynökséggel és a müncheni holland főkonzulátussal.
A regisztráció ingyenes, de a BIOFACH-ra külön kell regisztrálni és jegyet váltani ahhoz, hogy bejuthassanak a helyszínre, ennek ára január 31-ig 49-70 euró (ami magában foglalja a helyi tömegközlekedés árát is).
Utazás, szállás: egyénileg
További információ

Hogyan és mire használhatom a NAV eÁFA rendszerét?
2024-02-13 10:00 - 12:00 (Europe/Budapest) | Online
Hogyan hat a vállalkozások működésére és a könyvelők napi munkájára az eÁFA rendszer? Az Adóhatóság tájékoztatása szerint támogatja az adókötelezettség elektronikus és pontos teljesítését, csökkenti az adminisztrációt, és kiszolgálja az adózói ügyviteli rendszerek adatigényét. Az új eÁFA bevezetésével vajon fellélegezhetnek a könyvelők és szervezhetnek minden hónap 20-a előttre is programot maguknak? Kevesebb adminisztráció és/vagy több ellenőrzési lehetőség? Valóban csak egy gombnyomás lesz az Áfabevallás?

Az ingyenes online előadásra itt tud regisztrálni.

Export megfelelőség a vállalati-egyetemi együttműködésben
2024-02-09 09:00 - 16:00 | Budapesti Gazdasági Egyetem Pénzügyi és Számviteli Kar, Buzogány utca 10-12., Budapest, Pest vármegye, 1149, Magyarország
A Konferencia főbb témája az, hogy milyen szabályok vonatkoznak az ún. technológia transzferre, beleértve a javítás, a tanácsadást, az összeszerelés vagy akár a tervezést is.
A programban olyan kiváló szakemberek vesznek részt, mint

Nietsch Tamás a Flex export compliance szakértője,
Kusnyér-Gedei Krisztina szellemi tulajdonjogban (TV2 stb.) 20 éve dolgozó ügyvéd, az ELTE Büntetőjogi tanszékének tanszékvezetője és
Tüske Zsuzsa vámjogi szakértő (25 éve vámügynök)

A konferencia időpontja: 2024. február 9. (péntek) 9:00-16:00 óráig
A konferencia helyszíne: Budapesti Gazdasági Egyetem, Pénzügyi és Számviteli Kar épülete – 1149 Budapest, Buzogány u. 10-12. C épület
Az eseményen a részvétel ingyenes, de regisztrációhoz kötött. Regisztrálni ITT lehet, február 5-ig.
Részletes program

Építőipar, mérnöki tevékenység és fenntartható energia - nemzetközi rendezvény
2024-02-09 | Daingean, Írország
Az Enterprise Europe Network projekt keretében a helyi Enterprise Europe Network irodák hálózata nemzeti partnereivel, az Enterprise Ireland és a helyi önkormányzati hatóságokkal közösen szervezi meg az építőipar, a mérnöki és a fenntartható energiaipar nemzetközi „Meet the Buyers Event” rendezvényét, amelyre 2024. február 9-én kerül sor Írországban. A rendezvényen olyan ír mikro-, kkv- és nagyvállalatok vehetnek részt, amelyek aktívan keresnek új értékesítési és exportlehetőségeket írországi, európai és brit vevőkkel.

Időpont: február 9.
Helyszín: Daingean, Írország, Mount Lucas – Nemzeti Építőipari Szakképzési Központ és online
A rendezvényen való részvétel ingyenes, de regisztrációhoz kötött, regisztrálni ITT lehet.
A B2B-ken való részvétel feltétele a délelőtti üléseken való megjelenés.
A szállás és kiutazás egyénileg szervezendők.
További információ

Open4Business 2024 Nemzetközi Üzletember Találkozó - online tájékoztató
2024-02-08 14:00 - 15:00 | Online
Az Open4Business nemzetközi üzletember találkozó (B2B) 8. alkalommal kerül megrendezésre, az idei évben a Pécsi Tudományegyetem Műszaki és Informatikai Kara által 18. alkalommal megrendezésre kerülő Pollack Expo – Ipari vásár (egyetem, ipar és mérnöki tudományok találkozóhelye) társrendezvényeként!

Hogy a cégek maximálisan kihasználhassák a nemzetközi rendezvény adta lehetőségeket 2024. február 08-án rövid tájékoztatót tartunk:

a tervezett programokról,
a B2B platform használatáról (regisztráció menete, üzleti profil kialakítása, partnerkeresés stb.) és
a tárgyalások lebonyolításáról

Várunk minden a gépipar, fémmegmunkálás, elektronika, mérnöki tevékenységek, klaszter együttműködés és ezeket támogató IT megoldások területén érdekelt vállalkozást!
Részvételi szándékát kérjük jelezze az een@pbkik.hu e-mail címen keresztül!

Az április 18-ai Open4Business Nemzetközi Üzletember Találkozóra az alábbi linken lehet jelentkezni:
REGISZTRÁCIÓ

World FIRA 2024 - B2B rendezvény
2024-02-06 - 2024-02-08 | Franciaország, Franciaország
Az Okcitán Kereskedelmi Kamarával és az Enterprise Europe Networkkel együttműködve kerül megrendezésre a 2024-es World FIRA B2B rendezvény, melynek keretein belül összehozzák a mezőgazdasági robotikai iparág valamennyi kulcsszereplőjét három napra, ahol lehetőség nyílik a kapcsolatépítésre.

Időpont: február 6-8.
Helyszín: Toulouse, Franciaország
A B2B-ken való részvétel ingyenes, de előzetes regisztrációhoz kötött, (ami csak a FIRA résztvevőinek van fenntartva). Regisztrálni ITT lehet.
A World Fira látogatásához jegy vásárlása szükséges, ami 80-180 euróba kerül. A rendezvény látogatása gazdálkodóknak, diákoknak és újságíróknak ingyenes.
A kiutazás és szállás szervezéséhez ITT talál segítséget.
További információ

Adófórum a 2024. évi adó-aktualitásokról - Programváltozás
2024-02-01 08:30 - 13:00 | Pécsi Kereskedelmi Központ
A Pécs-Baranyai Kereskedelmi és Iparkamara Adóklubja tisztelettel meghívja Önt a Pécsi Kereskedelmi Központban megrendezésre kerülő Adófórum rendezvényre, ahol első kézből személyesen a helyi Nemzeti Adó- és Vámhivatal szakembereitől megtudhatja az adózási aktualitásokat és változásokat.

Időpont: 2024. február 1. (csütörtök)
Helyszín: Pécsi Kereskedelmi Központ Zsolnay terem
(Parkolás csak a környékbeli utcákban lehetséges, amely korlátozott parkolási övezet)
Program: (A sorrend változtatásának jogát fenntartjuk.)
08:30 – 09:00 Regisztráció
09:00 – 10:00 SZJA
Előadó: Dr. Farkas Petra – NAV
10::00 -10:30 TAO
Előadó: Banitz István – NAV
10:30 – 11:00 Szünet – parkolási adminisztráció
11:00 – 12:45 TB, SZOCHO
Előadó: Dr. Kárpáti Éva – NAV
Részvételi díj:

kamarai tagoknak: ingyenes
rendezett kamarai hozzájárulással rendelkező vállalkozásoknak: ingyenes

Jelentkezési határidő: január 31. (szerda)
További információ: Sörös Dávid, 20/921-0614, soros.david@pbkik.hu

Regisztráció
A rendezvényre a jelentkezés lezárult.

KLIMAHOUSE - Business Match 2024
2024-02-01 | Bolzano, Olaszország
2024. február 1-jén, a KLIMAHOUSE FAIR 2024 alkalmából az EEN Dél-Tirol megszervezi a KLIMAHOUSE – Business Match 2024 elnevezésű nemzetközi üzletember találkozó és B2B tárgyalási lehetőséget.

Minden résztvevőnek lehetősége lesz személyes üzleti profiljának létrehozására, találkozási kérések küldésére és fogadására, illetve előre leszervezett 20 perces találkozók lebonyolítására nemzetközi vállalatokkal és szakemberekkel.
A nemzetközi partnerkereső eseményt az építőipari ágazat vállalatainak és szakembereinek ajánlják. Ez egy egyedülálló lehetőség új üzleti kapcsolatok kialakítására transznacionális szinten.
Időpont: 2024. február 1.
Helyszín: Bolzano, Olaszország
Az online B2B-ken való részvétel ingyenes, de előzetes regisztrációhoz kötött. Regisztrálni ITT lehet.
A KLIMAHOUSE FAIR-en való részvételhez jegyet szükséges vásárolni.
További információ

ISE 2024 - nemzetközi B2B
2024-01-30 - 2024-02-01 | Barcelona, Spanyolország
Az ISE Open Innovation Challenge 2024 egy nemzetközi B2B találkozó, amelyen 14 vállalat 22 kihívással keresi az új technológiákat/megoldások szolgáltatóit.

A vállalatokkal való találkozókat fizikailag az ISE kongresszusi helyszínén, online vagy mindkét formában meg lehet tartani:

Az online találkozókra január 24-én és 25-én kerül sor.
A fizikai találkozókra az ISE kongresszusi helyszínén, Barcelonában kerül sor január 30. és február 1. között.

A rendezvényen való részvétel ingyenes, de előzetes regisztrációhoz kötött. Regisztrálni ITT lehet.
A regisztráció határideje: január 22.
Minden olyan résztvevőnek, aki legalább egy online találkozón részt vesz, a szervezők belépőt biztosítanak az ISE Kongresszusra.
Személyes részvétel esetén a kiutazás és szállás egyénileg szervezendő.
További információ

Divatipari nemzetközi üzletember találkozó - EU Fashionmatch 2024
2024-01-21 - 2024-01-22 | Amszterdam, Hollandia
Az EU Fashionmatch 2024. személyes részvételű üzleti találkozó immár tizenharmadik alkalommal kerül megrendezésre a Modefabriek divatipari szakkiállítás mellett a hollandiai Amszterdamban, mely egyike a vezető divatvárosoknak. A szakvásár maga a női divatiparra koncentrál, az üzleti találkozókon viszont a férfi és gyermekruházati szektor szereplői is képviseltetik magukat.

Időpont: 2024. január 21-22.
Helyszín: Amszterdam, Hollandia (helyszíni részvételű esemény)
Az üzleti találkozó egy helyen koncentrálja az iparágban tevékenykedő nemzetközi vevőket, ügynököket, vállalkozásokat és dizájnereket, beszállítókat, befektetőket és különféle szolgáltatókat, kiváló lehetőséget biztosít új üzleti kapcsolatok kialakítására.

Ingyenes belépő a Modefabriek eseményre
A regisztrált üzleti megbeszélésekkel rendelkező résztvevők számára a szervezők ingyenes belépést biztosítanak a Modefabriek-ra. A QR-kóddal ellátott ingyenes belépőjegy 1 fő belépését teszi lehetővé a vásár területére. Ezt a bejáratnál a belépéskor fogják leolvasni és az esemény mindkét napján felhasználható.
Az üzleti találkozón való részvétel díjmentes, de előzetes regisztrációhoz kötött.
Regisztráció és további részletek az esemény honlapján
Kérjük, hogy részvételi szándékát a een@pbkik.hu e-mail címen is jelezze.

CIMIX 2024 - A film-, kreatív iparágak és az ipar találkozása
2024-01-18 - 2024-01-19 | Bécs, Ausztria
A Bécsben 2024. január 18-19-én megrendezésre kerülő CIMIx 2024-es kiadása ismét a kreatív iparágak vállalkozásait fogja össze, és az aktuális és rendkívül fontos témákra irányítja a figyelmet, összehozza a dinamikus játék-, zenei és filmes/tévés ágazatokat.

A nemzetközi üzleti partnerkereső rendezvény összegyűjti a film-, a televíziós, a zene- és a játékipar vállalkozóit, hogy elősegítse a műfajokon és határokon átnyúló eszmecserét. A kísérő konferencia középpontjában az ezen ágazatok közötti együttműködés áll a gyártás és a marketing területén, és olyan átfogó témákkal foglalkozik, mint a mesterséges intelligencia, a licencelés és az export. Az eseményre várják a szektor vállalkozóit: film-, hang- és játékipar osztrák és nemzetközi szakembereit, köztük vevők, eladók, producerek, fejlesztők, jogtulajdonosok, szerzők, véleményformálók, forgalmazók, finanszírozó intézmények, filmes bizottságok, kreatív iparági média, valamint a technikai szolgáltatások és új technológiák (virtuális valóság, VFX, animáció stb.) szolgáltatóit.
2024-ben különös hangsúlyt kapnak a közép- és kelet európai országok, az Egyesült Királyság és az USA. Német/angol szinkrontolmácsolás biztosítja, hogy a CIMIx 2024 még nemzetközibb legyen.
A program és a regisztrációhoz szükséges összes információ a CIMIx 2024 rendezvény weboldalán érhető el.
Az egynapos bécsi programon való személyes részvétel 60 euróba kerül.
Azoknak, akik nem tudnak személyesen részt venni, de szeretnének, január 19-én lehetőségük lesz díjmentesen online B2B-beszélgetéseken üzleti partnert keresni/találni.

Regisztráció az üzleti tárgyalásokra
Január 19-én a CIMIx küldöttei exkluzív lehetőséget kapnak arra, hogy meglátogassák a vezető gyártási helyszíneket, például az új HQ7 stúdiót vagy a bécsi Synchron Stage-et. Ezekre a kirándulásokra külön regisztráció szükséges.
További információ:
Enterprise Europe Network – Kreatívipari szektorcsoport een@pbkik.hu

AMULET webinárium - Ragasztott kötéstechnológia könnyűszerkezetes alkalmazásokhoz
2024-01-16 13:00 - 14:00 | Online
A webinárium során a Flanders Make szakértője mutatja be a ragasztott kötéstechnológiát és annak legfontosabb részfolyamatait.

A ragasztott kötéstechnológia jelentős szerepet játszik a több anyagból készült, magas műszaki színvonalú szerkezetek megvalósításában. A súlymegtakarítástól kezdve a tervezés rugalmasságáig a ragasztók számos előnyt kínálnak a mérnöki kötéseknél.
Az AMULET projekt – melynek a Pécs-Baranyai Kereskedelmi és Iparkamara is együttműködő partnere – szakértői áttekintést nyújtanak a lehetőségekről . A Flanders Make munkatársai bemutatják a ragasztott kötéstechnológiát és annak legfontosabb részfolyamatait. Szó lesz a ragasztók főbb típusainak áttekintéséről, a minőségellenőrzésről és a ragasztott kötések fő kihívásairól. A webinárium kiemeli a Flanders Make jelenlegi kutatási eredményeit is, amelyek a ragasztók körkörösségével és megbízhatóságával kapcsolatos kihívások kezelésére irányulnak.
A webinárium házigazdája az AMULET partnere, a FLANDERS MAKE lesz.
Előadók: Isabel Van de Weyenberg (FLANDERS MAKE), Ahmed Elmahdy (FLANDERS MAKE).
A webináriumon való részvétel ingyenes, de regisztrációhoz kötött!
Előzetes regisztráció: https://amulet-h2020.eu/webinar-assembly-joining-2/
Az AMULET projektről bővebben:
AMULET

EIC online infónap - ismerje meg a 2024-es munkaprogramot
2024-01-15 09:00 - 17:30 | Online
Az egész napos online rendezvényen bemutatkozik az Európai Innovációs Tanács (EIC) 2024. évi munkaprogramja. A pályázók megismerhetik a három fő finanszírozási rendszer (EIC Pathfinder, EIC Transition és EIC Accelerator) 2024-es prioritásait és felhívásait.

A munkaprogram mellett bemutatják a korábbi munkaprogramok keretében elért eredményeket is, amelyek szintén tanulságosak lehetnek a pályázóknak. Az infónap munkanyelve angol, tolmácsolás nem biztosított.

Kik lesznek az előadók?
Az Európai Innovációs Tanács, a KKV-k Végrehajtó Ügynökségének (EISMEA), az Európai Bizottság Kutatási és Innovációs Főigazgatóságának (DG RTD), valamint az Európai Beruházási Bank (EBB) felelős munkatársai.
Miről lesz szó?
Az EIC által biztosított három fő finanszírozási rendszerről:

EIC Pathfinder: az áttörést jelentő vagy korszakalkotó technológiákkal kapcsolatos fejlett kutatásokra;
EIC Transition: a kutatási eredmények innovációs lehetőségekké történő átalakítása;
EIC Accelerator: egyes vállalatok számára nagy kockázatú és nagy hatású, áttörést jelentő innovációk kifejlesztésére és megvalósítására.

Az előadások keretében bemutatják a szolgáltatások széles skáláját (hozzáférés coachokhoz, mentorokhoz, globális partnerekhez és innovációs ökoszisztémához), amelyeket az EIC által finanszírozott projektek és vállalatok számára a Business Acceleration Services (BAS) és a 2024-től újdonságként megjelenő, valamennyi programra vonatkozó átalányösszegek kínálnak.
A rendezvényt a leendő pályázók által az EIC nemzeti kapcsolattartó pontjaitól (Access2EIC hálózat) és a helyi Enterprise Europe Network (EEN2EIC hálózat) tanácsadóitól igénybe vehető ingyenes támogatás áttekintése zárja.
PROGRAM
09:30 – 10:00 Bevezetés
Az EIC főbb eredményei 2023-ban
Stéphane OUAKI, az EIC Főosztály vezetője, EIC és KKV Végrehajtó Ügynökség (EISMEA)
Az EIC WP 2024 szakpolitikai háttere és főbb újdonságai
Keith SEQUEIRA, az Európai Innovációs Tanács csoportvezetője, Kutatási és Innovációs Főigazgatóság (DG RTD)
10:00 – 11:15 EIC Pathfinder
Áttekintés és pályázati folyamat; újdonságok és felhívások 2024-ben
Timo HALLANTIE, az EIC Pathfinder csoportvezetője, EISMEA
Martin LANGE, osztályvezető-helyettes, EIC Pathfinder, EISMEA
KÉRDÉSEK ÉS VÁLASZOK
11:15 – 12:00 Átalányösszegek
Andreia CHICOS, Közös Végrehajtási Szolgálat, Kutatási Főigazgatóság
12:00 – 13:00 EIC Transition
Áttekintés és pályázati folyamat; újdonságok és felhívások 2024-ben
Viorel PECA, az EIC Transition felelős csoportvezető, EISMEA
Marco GIORGINI, ágazati vezető, EIC Tech to Market tevékenységek, EISMEA
KÉRDÉSEK ÉS VÁLASZOK
13:00 – 13:45 Ebédszünet
13:45 – 15:45 EIC Accelerator
Áttekintés és jelentkezési folyamat
Cornelius SCHMALTZ, osztályvezető, EIC Accelerator, EISMEA
Susana GETMAN, EIC Accelerator, EISMEA
A tőkebefektetési folyamat
Jussi HATONEN, az EIC vezetője, Európai Beruházási Bank (EBB)
KÉRDÉSEK ÉS VÁLASZOK
15:45 – 16:30 Business Acceleration Services (BAS)
Agnieszka STASIAKOWSKA, ágazati vezető, EIC Business Acceleration Services, EISMEA
KÉRDÉS-FELELET
16:30 – 16:45 EEN2EIC
Marco LENTINI, APRE
16:45 – 17:00 Access2EIC és lezárás
Valentina FIORONI, APRE

Megnézem az élő közvetítést

Zöld Hét Üzleti Napok 2024
2024-01-15 08:00 - 2024-01-30 20:00 | Online
Találkozzon a globális agrárvállalkozói közösséggel a Zöld Hét vásáron és a Globális Élelmiszer- és Mezőgazdasági Fórumon (GFFA). A rendezvény az Enterprise Europe Network Berlin-Brandenburg szervezésében a németországi Messe Berlinben és online kerül megrendezésre.
Időpont:

Személyes részvétel esetén: Január 19., 23. és 24. – 11:00 – 15:00
Online részvétel esetén: 2024. január 15., 16., 29. és 30. – 8:00 – 20:00

Fő témák:
A modern mezőgazdaságon és táplálkozáson belül érintett témák:

Élelmezési rendszereink
Fenntartható táplálkozás és mezőgazdaság
Fenntartható csomagolás
Körforgásos gazdaság, újrahasznosítás, hulladékmentesség, mellékfolyamatok
Víz és energia a mezőgazdaságban és az élelmiszerrendszerekben
Digitalizáció és automatizálás az élelmiszertermelésben és a mezőgazdaságban

A részvétel ingyenes, de előzetes regisztrációhoz kötött, regisztrálni ITT lehet.
Személyes részvétel esetén a kiutazás és szállás egyénileg szervezendő.
További információ

Eurostars 6. felhívás - online infónap
2024-01-11 10:30 - 12:00 | Online
Már most érdemes regisztrálni a 2024. január 11-én tartandó webináriumra, amelyen mindent megtudhat a közelgő Eurostars pályázati felhívásról.

Ne hagyja ki ezt a lehetőséget, tegyen fel kérdéseket a szakértőknek, és ismerje meg, hogyan kell összeállítani egy kiváló projektpályázatot.
Eurostars felhívás
2024. január 12. – 2024. március 14.
Az Eurostars olyan finanszírozási eszköz, amely az innovatív kkv-kat és projektpartnereiket (nagyvállalatok, egyetemek, kutatóintézetek és más típusú szervezetek) támogatja nemzetközi együttműködésen alapuló K+F és innovációs projektek finanszírozásával. A részvétel révén a szervezetek minden területen hozzáférhetnek a nemzetközi együttműködésen alapuló K+F projektek állami finanszírozásához. A partnerséget az Európai Unió társfinanszírozza a Horizont Európa keretprogramon keresztül.

Számos szervezet is partnerségeket épít fenntarthatósági projektekhez egy új partnerkereső eszközön keresztül a következő, 2024. március 14-i felhívás határidejére készülve.
A platformot a B2Match és az Enterprise Europe Network támogatja, Kanada, Dánia, Észtország, Hollandia, Szingapúr, Spanyolország, Svédország és Törökország finanszírozási szervei hozták létre.

Regisztrálok az online tájékoztatóra
Eurostars 6. felhívás – részletek
Megnézem a projektpartner-kereső felületet

Webinárium: Piackutatás - a versenyelőnyök erősítésének tényezője
2023-12-15 10:00 - 11:00 | Online
Új piacra lépés, vagy fokozódó piaci verseny. Mit tegyek? Megfelelő az értékajánlatom? Van egyáltalán értékajánlatom? Mire figyeljek a piackutatás során? Ezekre a kérdésekre is választ kapnak az érdeklődők az AMULET projekt következő webináriumán.

Kreatív új megközelítések a piackutatásban és az üzleti modellezés során. Ezeket kínálja az AMULET projekt legújabb webináriuma. A résztvevők megismerkedhetnek többek között a Lean Canvas, Value Proposition Canvas és a SWOT stb. módszerekkel, és hogy ezeket hogyan lehet alkalmazni a piackutatás során.
Az AMULET projekt – melynek a Pécs-Baranyai Kereskedelmi és Iparkamara is együttműködő partnere – szakértői áttekintést nyújtanak a lehetőségekről és azok megtalálásáról, a hálózatépítési tevékenységek fontosságáról és a finanszírozással kapcsolatos információkról.

A webináriumon való részvétel ingyenes, de előzetes regisztráció szükséges a következő linken:
Webinar: Market Research

Az AMULET projektről bővebben:
AMULET

Knowledge to Money Club, 2023 december
2023-12-13 14:00 - 16:00 | HEPA Magyar Exportfejlesztési Ügynökség székháza, 1027 Budapest, Kacsa utca 15., Budapest, 1027
A HEPA Enterprise Europe Network társszervezésében Knowledge to Money Club napra kerül sor 2023. december 13-án.
A hazai üzleti coach-okkal közösen szervezett rendezvény segítséget nyújt a KKV-k innovatív fejlesztéseit finanszírozó Horizont Európa program keretében meghirdetett EIC Accelerator felhívásra szóló pályázat elkészítéséhez. Szó lesz egy kockázati tőkealap befektetési startégiájáról és a mesterséges intelligencia üzletre gyakorolt hatásáról is.

Helyszín: HEPA Magyar Exportfejlesztési Ügynökség, 1027 Budapest, Kacsa utca 15-23, földszint
Időpont: 2023. december 13. 14.00
REGISZTRÁCIÓ
14.00 – 14:05 Megnyitó – Pesti István, Dervalics Ákos – K2M Club alapítók
14:05 – 14:15 HEPA Enterprise Europe Network szolgáltatásai kiemelten az EIC Accelerator program kapcsán – Holly Sára, HEPA Enterprise Europe Network
14:15 – 14:35 Az European Innovation Council (EIC Accelerator) program aktualitásai – Mészáros Gergely, Nemzeti Kutatási, Fejlesztési és Innovációs Hivatal
14:35 – 14:55 LynXes Innovation – New impetus to materials research – democratizing a frontier research tool – Nyertes EIC Accelerator projekt tapasztalatai 2023-ban a szakértő szemével – Hetyei Gábor CERC
14.55 – 15.10 Szünet, networking
15:10 – 15:30 Accessio Equity Partners Kockázati Tőkealap-kezelő Zrt befektetési stratégiája – Balázs Miklós vezérigazgató
15.30 – 16.00 Beszélgetés a mesterséges intelligencia (AI) és az általa alkalmazott nyelvi modellek (LLM) hatásáról üzletre, társadalomra.
A klubnap társszervezői: a HEPA Magyar Exportfejlesztési Ügynökség Nonprofit Zrt, Enterprise Europe Network, Nemzeti Kutatási, Fejlesztési és Innovációs Hivatal.
***
Az EIC Accelerator pályázattal kapcsolatban a Pécs-Baranyai Kereskedelmi és Iparkamara által működtetett Enterprise Europe Network iroda áll a dél-dunántúli vállalkozások rendelkezésére.
een@pbkik.hu

I3 infónap: Fókuszban a Capacity Building felhívás - online rendezvény
2023-12-12 10:00 - 12:00 | Online
Az EU Funding & Tenders portálján 2023. november 15-étől elérhető az I3 eszköz Strand 2b felhívása. A pályázat elsődleges célja a regionális innovációs ökoszisztémák és értékláncok fejlesztése, valamint megerősítése a kevésbé fejlett régiókban. Az idei felhívás kiemelt célja a regionális, illetve nemzeti hatóságok és az egyes innováció közvetítő szervezetek (pl. klaszterek) kapacitásainak fejlesztése.

A pályázat elsődleges célja – koordinált és összekapcsolt beruházások támogatása révén – a regionális innovációs ökoszisztémák és értékláncok fejlesztése, valamint megerősítése a kevésbé fejlett régiókban. Emellett az idei felhívásnak kiemelt célja a regionális, illetve nemzeti hatóságok és az egyes innováció közvetítő szervezetek (pl. klaszterek) kapacitásainak fejlesztése, hogy minél hatékonyabban tudják támogatni a vállalatokat az interregionális befektetési portfóliók azonosításában, különös hangsúlyt helyezve az új Európai Innovációs Menetrendben nevesített égető kihívások kezelésére és a mélytechnológiai megoldások előmozdítására.
Az I3 eszköz Strand 1 és 2a felhívásaihoz kapcsolódó rásegítő pályázatnak is tekinthető Strand 2b felhívásra a pályázatok benyújtására két szakaszban, 2024. február 15-ig, illetve 2024. november 14-ig lesz lehetőség.
Az I3 eszköz felhívásai kapcsán tapasztalt egyre erősödő hazai érdeklődésre való tekintettel az NKFI Hivatal online információs napot szervez, 2023. december 12-én 10 órától.
PROGRAM
10:00-10:05 Köszöntő – Takács Tamás főosztályvezető, Stratégiai és Monitoring Főosztály
Nemzeti Kutatási, Fejlesztési és Innovációs Hivatal
10:05-10:25 Az I3 támogatási eszköz bemutatása – Ferenczi Zoltán S3 irodavezető, Stratégiai és Monitoring Főosztály
Nemzeti Kutatási, Fejlesztési és Innovációs Hivatal
10:25-11:00 Fókuszban a „Capacity Building – Strand 2b” felhívás – Aranyi Péter szakértő, I3 Expert Group-tag, Stratégiai és Monitoring Főosztály
Nemzeti Kutatási, Fejlesztési és Innovációs Hivatal
11:00- 11:30 Kerekasztal-beszélgetés a korábbi I3 nyertes magyar pályázó szervezetek képviselőivel
Moderátor: Aranyi Péter
Résztvevők:
Dely Krisztina, Delfy Kft.
Keresztúri Zsolt, OmniPack Klaszter
Dr. Pásztor Zsolt, MediKlaszter
Solymosi Tamás, Falcon-Vision Zrt.
11:30-12:00 Kérdések és válaszok
A rendezvényen való részvétel ingyenes, de regisztrációhoz kötött.
Az eseményre jelentkezés határideje: 2023. december 8., 12.00 óra
Az eseményt YouTube felületen közvetíti az NKFIH. A felmerülő kérdések megválaszolásához, a Slido alkalmazást használják.
A regisztrált résztvevők levélben kapják meg 2023. december 11-én azt a közvetlen linket, amelyen keresztül figyelemmel kísérhetik a YouTube-közvetítést és elérhetik a Slido alkalmazást.
További információ és REGISZTRÁCIÓ

PTE MK Aukció 2023.
2023-12-08 17:00 - 19:00 | Kodály Központ, Pécs, Baranya, Magyarország
A tavalyi év nagy sikerének köszönhetően, hagyományteremtő szándékkal idén is megrendezésre kerül a „PTE Művészeti Kar Aukció 2023.” esemény az Universitas Quinqueecclesiensis Alapítvány és a Pécsi Tudományegyetem támogatásával. Az Egyetem Művészeti Kara által képviselt összművészeti koncepció egyedülálló hazánkban, a karon zajló művészeti képzések nem csak a hazai felsőoktatási palettán képviselnek kiemelkedő színvonalat, hanem már nemzetközi szinten is. Ez az érték méltón prezentálható egy ilyen esemény során a művészet iránt érdeklődők és a művészeti piac számára.
A PTE Művészeti Kar Aukciójának időpontja: 2023. december 8. (péntek) 17.00 óra
Helyszín: Kodály Központ – 7622 Pécs, Breuer Marcell sétány 4., földszint F08-as terem
Program:
• 16:30 Vendégek érkezése, adatok egyeztetése, aukciós kellékek felvétele.
• 17:00 Aukció a Művészeti Kar archívumából és a jelenleg tanulmányaikat folytató fiatal művészgeneráció munkáiból Winkler Nóra vezetésével.
• 18:30 Adminisztráció a nyertes ajánlattevők számára.
Az Aukcióra bocsátott műtárgyak katalógusa megtekinthető: az Aukció katalógusa
Az Aukción való részvétel előzetes regisztrációhoz kötött.
Regisztrációs időszak: 2023.11.25.-2023.12.05.
Regisztráció és további információ
Meghívó

Match4Industry - üzleti partnerkereső rendezvény
2023-12-07 - 2023-12-08 | Kocaeli Congress Center, Sekapark 16., Izmit/Kocaeli, 41100, Törökország
A Match4Industry eseményre a Kocaeli Congress Centerben kerül sor, amely a gazdag török ipart mutatja be. A 12. alkalommal megrendezésre kerülő eseményt az ABİGEM East Marmara szervezi a Kocaeli Iparkamarával és az Enterprise Europe Network partnerekkel együttműködve. A Match4Industry két napon át exkluzív üzleti találkozókat kínál a világ minden tájáról érkező résztvevőkkel 2023. december 7-8-án.
A rendezvényen megjelenő kiemelt szektorok:

Autóipari beszállítás
Fém és gépipar
Műanyag és gumiipar
Gumiabroncs gyártás
Vegyipar (autóipari festékek és bevonatok, autóipari ápolószerek)
Építőipar és építőanyagok
Energia
Környezetvédelem
Elektronika
Információs és kommunikációs technológiák (IKT)

Miért érdemes részt venni a Match4Industry rendezvényen?

Széles körű nemzetközi partnerhálózat, amely a rendezvényt megelőzően segíti a vállalatokat
Szakmai segítségnyújtás az Ön igényeihez igazodó tapasztalatszerzéshez
Új piacok és üzleti lehetőségek felfedezése Törökországban és azon túl is
Innovatív ötletek megoldások és/vagy új termékek kifejlesztéséhez

A részvétel ingyenes, de előzetes regisztrációhoz kötött. Regisztrálni ITT lehet.
További információ

Magyar-német online üzleti workshop
2023-12-05 14:00 - 15:30 | online
A Magyar Kereskedelmi és Iparkamara Magyar-Német Tagozata Magyar-német online üzleti workshopot szervez.

A rendezvény célja, hogy tájékoztassa a hazai kis- és középvállalkozásokat a német gazdaság aktuális körképéről és jövőbeli kilátásairól, a németországi technológiai klaszterekkel való együttműködési lehetőségekről, a magyar vállalatok és klaszterek EU-s pályázatokon való indulásáról, a kimagasló technológiai, műszaki és tudományos kooperációkról a magyar-német relációban, valamint, hogy gyakorlati és módszertani tanácsokkal lássa el a résztvevőket a nemzetközi kapcsolatépítésről. Az eseményen továbbá bemutatkozik egy, a német piacon sikeres hazai vállalat, aki részt vesz tudományos együttműködésben a relációban.
Az előadások után a résztvevőknek lehetőségük nyílik kérdések feltevésére.
PROGRAM
Moderátor: Bódi László, az MKIK Magyar-Német Tagozatának elnöke

14.00 – 14.05
Köszöntő
Bódi László, az MKIK Magyar-Német Tagozatának elnöke

14.05 – 14.25
A német gazdaság aktuális körképe és jövőbeli kilátásai
Juhász Imre, volt külgazdasági szakdiplomata, korábbi nagykövetségi tanácsos, a Magyar-Német Tagozat felkért elnökségi tagja

14.25 – 14.45
Inspirációk a nemzetközi kapcsolatépítésre: együttműködési lehetőségek technológiai klaszterekkel, pályázati partnerségek kialakítása
Kindert Judit, TéT szakdiplomata, Magyarország Stuttgarti Főkonzulátusa

14.45 – 15.05
Céges jógyakorlat – a SZTAKI és a német Fraunhofer Társaság együttműködésének bemutatása, tapasztalatok
Monostori László, igazgató, Mérnöki és Üzleti Intelligencia Kutatólaboratórium, HUN-REN Számítástechnikai és Automatizálási Kutatóintézet

15.05 – 15.15
Kamarai rendezvény beharangozó – „Buyers Mission & Open4Business 2024” nemzetközi üzletember találkozó, 2024.04.17-18., Pécs
Schmidt Enikő, projektiroda vezető, Nemzetközi és Idegenforgalmi Projektiroda, Pécs-Baranyai Kereskedelmi és Iparkamara; vezető tanácsadó, Enterprise Europe Network

15.15 – 15.30
Kérdések és válaszok

A részvétel ingyenes, de előzetes online regisztrációhoz kötött.
REGISZTRÁCIÓ

Kamarai Beszállítói Fórum - Heves Vármegyei Kereskedelmi és Iparkamara
2023-11-30 09:00 - 15:00 | Heves Vármegyei Kereskedelmi és Iparkamara, Faiskola u. 15., Eger, Heves Megye, Magyarország
A Heves Vármegyei Kereskedelmi és Iparkamara idén ősszel is megrendezi a Kamarai Beszállítói Fórumot. Regisztráljon Ön is, ahol személyesen tárgyalhat

beszállítói lehetőségekről nagyvállalatokkal,
technológiai kooperációról, további együttműködésekről a többi beszállítóval.

A program célja, erősíteni a helyi beszállítói láncokat. A programon lehetőség nyílik üzleti tárgyalásokat folytatni a vállalkozások beszerzőivel.
Amennyiben szeretne Ön is tárgyalni a beszállítói lehetőségről egy-vagy több vállalkozás beszerzőivel, regisztráljon a DÍJMENTES beszállítói fórumra!
Időpont: 2023. november 30. (csütörtök) 9:00 óra
Helyszín: Heves Vármegyei Kereskedelmi és Iparkamara (Eger, Faiskola u. 15.)

Személyes tárgyalásokra az alábbi cégek beszerzőivel lesz lehetőség:

Apollo Tyres (Hungary) Kft. – Gumiabroncsgyártás
Automotive Steering Column Kft. – Kormányoszlopok gyártása
Emerson Automation FCP Kft. – Pneumatikus elemek gyártása
Hevesgép Kft. – Mezőgazdasági gépek gyártása
Robert Bosch Kft. – A cégcsoport 4 üzleti területe: mobilitási megoldások, ipari technika, fogyasztási cikkek, energia- és épülettechnika.
Sanatmetal Kft. – Orvosi implantátumok gyártása
Vilati Gyártó Zrt. – Fémszerkezetgyártás és elektronikai szerelés
ZF Hungária Kft. – Sebességváltók gyártása

További részletek: IDE KATTINTVA

A részvétel díjmentes, de előzetes regisztrációhoz kötött.
Jelentkezési határidő: 2023. november 22. szerda munkaidő vége
REGISZTRÁCIÓ

Autóipar a fókuszban a Minőségügyi Klub ülésén
2023-11-28 14:00 - 16:00 | Pécsi Kereskedelmi Központ
Ahogy korábbi cikkünkben jeleztük, 2023. november 28-án újabb rendezvényre kerül sor a Kamarai Minőségügyi Klub keretében, autóipari minőségbiztosítás témában. Az előzetes felmérések alapján komoly szakmai érdeklődés övezi az eseményt, melyen két téma kerül terítékre.

1. téma: AIAG-VDA FMEA* használata a mindennapokban
Az AIAG-VDA FMEA kiadásakor a kézikönyv puha módon szabályozta az eltérést. Ebből kifolyólag a beszállítói láncban az átállás viszonylagosan lassan megy. A piacon az egyes cégek eltérően értelmezik a szabvány alkalmazását, egyes esetekben az FMEA szoftverek is.
Célunk a workshoppal, hogy a jelenlegi helyzetet közösen értékeljük a résztvevőkkel, az átállással, alkalmazással kapcsolatos tapasztalatokat meg tudjuk osztani egymással. A workshopon a következő kérdéseket fogjuk tárgyalni:

Mely OEM-ek követelik meg jelenleg az AIAG-VDA FMEA használatát CSR szinten?
Hogyan kell használni pontosan az eszközt?
Hogyan kell pontosan konvertálni a régi és az új skálákat?

A workshop célja a szabvány által meghatározott módszertan tisztázása, és a résztvevők benchmarking-szerű egyeztetése.
* FMEA: Hibamód- és hatáselemzés. Az FMEA egy olyan elemzési módszer, amely biztosítja, hogy a termék- és folyamatfejlesztési folyamat során figyelembe vették és kezelték a lehetséges problémákat. Az értékelés és elemzés része a kockázat értékelése.
AIAG-VDA: Az AIAG-VDA FMEA kézikönyvet az AIAG (Automotive Industry Action Group) és a VDA (Verband der Automobilindustrie), az autógyártók német szövetségének tagjai együttműködve hoztak létre.

2. téma: Gyenge minőség költségeinek – Cost of Poor Quality (COPQ) – a kezelése a gyakorlatban
Az IATF 16949-es szabvány** megköveteli a cégtől a COPQ*** alkalmazását, amelynek bemenetet kell képeznie a 9.3.2.1-es szabványpontban szabályozott vezetőségi átvizsgálásba.

Pontosan mit tartalmazzon a COPQ?
Milyen rendszerek léteznek erre a megoldásra?

A workshop célja a szabvány által meghatározott követelmény és a felmerülő kérdések tisztázása, és a résztvevők benchmarking-szerű egyeztetése.
** IATF 16949 szabvány: Autóipari Minőségirányítási Rendszer. Az ISO 9001 követelményeit pontosítja az autóipari gyártásban.
*** A rossz minőség költsége (COPQ) a hibás anyag előállítása következtében keletkező költségekre utal. A közvetlen költségeket könnyű azonosítani, mint például a munkaerő, az utómunka, az ártalmatlanítás, az anyagköltségek és a visszahívási költségek. A közvetett költségek azonban szintén jelentősen befolyásolhatják a vállalat jövedelmezőségét.

A témákat felvezeti és moderálja: Béda Károly, a MAVASZK Kft. ügyvezetője.

A részvétel díjmentes, de rendezett kamarai regisztrációhoz és előzetes jelentkezéshez kötött!
Jelentkezés:
A jelentkezéshez kérjük, kattintson IDE!
További információ:
Császár Gergely (csaszar.gergely@pbkik.hu)
Piacsek László (piacsek.laszlo@pbkik.hu)
* * *
A rendezvényt a vállalkozások nemzetközi sikereit elősegítő Enterprise Europe Network támogatja.

Szerb-Magyar Üzleti Fórum az ECOFair Belgrade szakkiállításon
2023-11-28 11:00 - 15:00 | Belgrade Fair, Bulevar vojvode Mišića 14., Belgrade, 11000, Szerbia
A HEPA Magyar Exportfejlesztési Ügynökség közösségi magyar standdal vesz részt a 2023. évi ECOFair Belgrade szakkiállításon, amely 2023. november 28-30. között kerül megrendezésre Belgrádban. Az ECOFair Nemzetközi Környezetvédelmi Vásár a legnagyobb és legreprezentatívabb környezetvédelmi szakmai rendezvény a régióban, amely központi témája a zöld gazdaság, az újrahasznosítás és a hulladékgazdálkodás, azonban a kiállítói és a szakmai programok egyaránt felölelik a környezetvédelem minden területét.
A kiállítás margóján, a HEPA Magyar Exportfejlesztési Ügynökség Szerb-Magyar Üzleti Fórumot szervez 2023. november 28-án a Szerb Gazdasági Kamarával együttműködésben. Az esemény célja, hogy személyes tárgyalások keretében ösztönözze a két ország üzleti szereplői közötti új gazdasági kapcsolatok kialakítását és a meglévő üzleti együttműködések erősítését. Az esemény az Enterprise Europe Network közreműködésével valósul meg.
Szerb-Magyar Üzleti Fórum
Időpont: 2023.november 28. kedd (várhatóan 11:00 és 15:00 óra között)
Helyszín: Belgrád, az ECOFair Belgrade szakkiállítás helyszíne
Tervezett program:

Regisztráció
Megnyitó beszédek
Előadások: Jelenlegi helyzet bemutatása, perspektívák az energia és az ökológia területén
Állófogadás
B2B találkozó

A rendezvényen való részvétel a cégek képviselői számára ingyenes, azonban regisztrációhoz kötött. Amennyiben a rendezvény felkeltette érdeklődését, kérjük, hogy részvételi szándékát szíveskedjen jelezni az alábbi regisztrációs felület kitöltésével, 2023. november 10-én (péntek) éjfélig.
REGISZTRÁCIÓ
Felhívjuk szíves figyelmét, hogy a regisztrációkor kapott automatikus üzenet nem jelenti automatikusan a regisztráció visszaigazolását, arról a fentiekben jelzett regisztrációs határidőt követően küldenek e-mailben tájékoztatást.
A rendezvény további részleteiről a későbbiekben értesítik Önt. Az üzleti fórummal kapcsolatos kérdéseit a hanko.barbara@hepa.hu címen várják.

AEROSPACE & DEFENSE MEETINGS TORINO - Partnerkereső konferencia
2023-11-28 - 2023-11-30 | Torino, Torino, Olaszország
A&DM Torino egy fontos nemzetközi partnerkereső konferencia a repülőgépipar és a védelmi ipar számára Olaszországban. A rendezvény három napján keresztül a résztvevő vállalatoknak lehetőségük van találkozni, célzott üzleti kapcsolatokat kiépíteni és akár új projekteket kidolgozni a világ minden tájáról érkező résztvevőkkel. A 2022-es évben 30 különböző országból érkező 625 vállalat vett részt a rendezvényen, amely során összesen közel 8 ezer B2B találkozóra került sor.
A 2023-as rendezvény főbb témái:

Fenntarthatóság és zöld repülés
Űrökoszisztéma és Holdgazdaság
Védelem és kiber biztonság
Városi légi mobilitás
Ipar 5.0: AI

Visszaigazolt résztvevők listája: https://torino.bciaerospace.com/participants/
Részvételi díj:

Kiállítóként:

6 m² stand 2.500 euró, amely ár tartalmazza egy fő részére a B2B tárgyalásokon és a konferenciákon való részvételt.

Résztvevőként:

a szervezők alapvetően buyereket és nagyvállalatokat várnak résztvevőként, akik belépését egyénileg bírálják el. Pozitív döntés esetén a részvétel ingyenes.

Amennyiben a lehetőség felkeltette érdeklődésüket, kérjük, hogy további részletek, valamint a részvétel megvalósítása kapcsán vegyék fel a kapcsolatot az alábbi elérhetőségek bármelyikén:

telefon: 0039 379 278 4523 (Paschek Dániel külgazdasági attasé)
e-mail: mil@mfa.gov.hu, daniel.paschek@mfa.gov.hu

További információ

Üzleti delegáció Törökországba támogatott részvételi lehetőséggel
2023-11-27 08:00 - 2023-11-30 17:00
A Magyar Kereskedelmi és Iparkamara üzleti delegációt szervez Törökországba, Izmitbe és Bursába 2023. november 27-30. között.
A kiutazó üzleti delegáció célja az általános üzleti kapcsolatok fejlesztése mellett a két ország vállalkozói közötti gazdasági együttműködési lehetőségek feltérképezése, valamint a török üzleti környezet bemutatása. A kiutazás során a delegáció látogatást tesz a BUMATECH (Bursa Machime Technologies Fairs) technológiai szakkiállításon.
A Kocaeli tartományban található Izmit Törökország fontos ipari központja és kikötővárosa. Kocaeli az ország feldolgozóiparának 13%-át adja, a legjelentősebb iparágak az autóipar, a vegyipar és a fémipar. A 2022-es adatok szerint Kocaeli 108 milliárd dollárral Törökország teljes külkereskedelmének 17 %-át adta.
3 millió lakosával Bursa Törökország negyedik legnagyobb városa, mely fontos szerepet tölt be az ország gazdasági növekedésében. A város a török autógyártás központjának számít.
A Bursa Machine Technologies Fairs (BUMATECH) a gépgyártást és a szerszámgépgyártás területét bemutató nemzetközi technológiai vásár, melyen a szektor legjelentősebb vállalatai képviseltetik magukat. A szakkiállítást a Tüyap Bursa Nemzetközi Vásár- és Kongresszusi Központban rendezik meg. A 2022-ben megrendezett kiállítás rekordszámú résztvevővel bizonyította sikerét.
Célcsoport
A delegációba a Törökország iránt érdeklődő exportorientált cégprofilú vállalkozások jelentkezését várják, amelyek az alábbi területeken tevékenykednek:

autóipar
elektronika
fémipar
gépipar (különös tekintettel a mezőgazdasági, textilipari és építőipari gépgyártásra)
orvostechnikai berendezések gyártása
öntőipar
tartálygyártás
vas- és acélipar
védelmi és repülőgépipar

Tervezett szakmai és üzleti programok

Webinárium a török gazdaságról és az üzleti lehetőségekről a kiutazást megelőzően.
Üzleti fórum és üzletember-találkozó Izmitben a Kocaeli Iparkamara szervezésében, tájékozódási lehetőség a törökországi, elsősorban izmiti és bursai üzleti lehetőségekről.
Vásárlátogatás a BUMATECH technológiai kiállításon Bursában.

A részletes szakmai programról később adnak tájékoztatást.

A szakmai programok nyelve az angol lesz, magyar tolmácsolást nem tudunk biztosítani!
A kinti szervezők mindent megtesznek a rendezvények sikeréért, de javasolják, hogy az eredményes kiutazás érdekében, saját szervezésben is hívjanak partnereket az üzletember-találkozókra. A megfelelő mennyiségű és minőségű üzleti partnerek felkutatása a külföldi szervezők felelőssége, erre vonatkozólag az MKIK nem tud garanciát vállalni.

Szervezők
A Magyar Kereskedelmi Iparkamara (MKIK) Magyar-Török Tagozata a Kocaeli Iparkamarával, a Bursai Kereskedelmi és Iparkamarával, a Tüyap Bursa Fairs Organization Inc. vásárszervezővel, valamint Magyarország isztambuli főkonzulátusával együttműködésben.
Miért érdemes részt venni?

ingyenes részvétel a szakmai és üzleti programokon,
tájékozódási lehetőség Törökország üzleti környezetéről, a gazdasági együttműködési lehetőségekről,
tárgyalás potenciális török üzleti partnerekkel,
vásárlátogatás a Bursa Machine Technologies Fairs (BUMATECH) technológiai szakvásáron,
támogatott részvétel a megjelölt szektorokban tevékenykedő exportőr vállalkozások számára

szállástámogatás cégenként egy fő részére a három éjszakára egyágyas szobában reggelivel,
kinti transzfer a repülőtér, a hotel és a szakmai programok helyszínei között max. 2 fő számára cégenként – a transzfert csak a megjelölt repülőjáratokhoz, a meghatározott hotelhez és a közös szakmai programokhoz biztosítjuk!

A támogatott részvétel feltételei

a vállalkozás a fent megjelölt szektorok valamelyikében tevékenykedik,
exportorientált cégprofil,
a delegált cégképviselő megfelelő szintű angol nyelvtudása,
érvényes kamarai regisztráció,
a jelentkezéshez és a részvételhez szükséges minden dokumentum megfelelő minőségben történő kitöltése és visszaküldése a megjelölt határidőig: jelentkezési lap, angol nyelvű cégprofil, aláírt adatkezelési tájékoztató és hozzájáruló nyilatkozat, aláírt költségvállalási nyilatkozat.

A kiutazó üzleti delegáció a Magyar Kereskedelmi és Iparkamara Gazdaságfejlesztési Projektjének részeként valósul meg. Az exportőr vállalkozások támogatott részvételét a Gazdaságfejlesztési Minisztérium támogatja költségvetési forrásból.

Egy cégtől egy fő jelentkezését várják, de a szabad férőhelyek függvényében max. 2 fő részvétele lehetséges.
A megjelölt szektorokban tevékenykedő vállalkozások esetében az MKIK fizeti egy fő számára a három éjszaka szállásköltségét (egyágyas szobában reggelivel a meghatározott szállodában) és a kinti transzfereket.
Amennyiben egy cégtől 2 fő vesz részt, a második résztvevőnek az MKIK csak a kinti transzferköltségeket fizeti.
A szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
A reptéri és szakmai programokhoz kapcsolódó transzferek csak abban az esetben biztosítottak, amennyiben a cégképviselő a csoporttal utazik ki és haza, a javasolt szállodában száll meg, valamint végig a csoporttal közlekedik. Egyéb esetben a közlekedés egyéni szervezésben történik.
Az üzleti delegáció külföldi szakmai programjának a gördülékeny lebonyolítása miatt az a célszerű, ha a csoport tagjai együtt utaznak és közlekednek, egy hotelben szállnak meg. Az MKIK ezért tesz javaslatot repülőjáratokra és szállodára. Ezektől eltérő szolgáltatásokat is igénybe lehet venni, de ebben az esetben a résztvevő nem részesül a szállás- és transzferköltség támogatásában.

Felhívjuk figyelmüket, hogy a résztvevők listájáról a Gazdaságfejlesztési Minisztérium és a Magyar Kereskedelmi és Iparkamara dönt. Az MKIK írásban értesíti a döntésről a jelentkezőket.
Várható költségek

repülőjegy (az út meghirdetésekor kb. 106.000 Ft/fő 2 db kézipoggyásszal és 23 kg feladott bőrönddel, mely ár a szabad helyek függvényében változhat),
a szakmai programon kívüli étkezések, transzferek, fakultatív programok,
szállásköltség három éjszakára egyágyas szobában reggelivel a második céges résztvevő esetén.

Költségvállalási nyilatkozat

A szállásköltség támogatásának feltétele a költségvállalási nyilatkozat meghatározott határidőig történő cégszerű aláírása és visszaküldése.
Amennyiben a cégképviselő visszamondja az útját, úgy a cégnek meg kell térítenie az előzetesen megrendelt szolgáltatás (szállás 3 éjszakára reggelivel) költségeit az MKIK-nak.
A költségvállalási nyilatkozatot azoknak a cégeknek kell aláírniuk, melyek jelentkezését az MKIK elfogadta és visszaigazolta.

Adatkezelés
A résztvevők személyes adatainak továbbítása harmadik országba történik. Csatoltan küldjük az adatkezelési tájékoztatót és a hozzájáruló nyilatkozatot, melyet kérünk, hogy kiutazó személyenként (nem cégként) aláírva és szkennelve szíveskedjenek visszaküldeni.
Jelentkezési határidő
2023. október 20.
Jelentkezés módja
A jelentkezéshez az alábbiakban felsorolt dokumentumokat kitöltve, illetve a csatolt adatkezelési hozzájáruló nyilatkozatot aláírva 2023. október 20-ig a tompa.mate@mkik.hu e-mail címre várják:

Jelentkezési lap – minden jelentkezőnek ki kell töltenie
Angol nyelvű cégprofil – cégenként kell kitölteni
Adatkezelési tájékoztató és hozzájáruló nyilatkozat – minden jelentkezőnek ki kell töltenie
A jelentkezést csak a három melléklet együttes, határidőre történő megküldésével fogadják el.
A támogatással kiutazó résztvevők létszáma korlátozott, ezért a jelentkezéseket azok beérkezésének sorrendjében fogadják el.
Kérjük, hogy az üzleti delegációval kapcsolatos foglalásaikat csak azt követően véglegesítsék, hogy az MKIK elfogadta és visszaigazolta cégük részvételét!

További információ
Tompa Máté nemzetközi koordinátor
E-mail: tompa.mate@mkik.hu
Telefon: (1) 474 5142

Papírmentes, digitális épületüzemeltetés
2023-11-23 09:00 - 12:00 | Pécsi Kereskedelmi Központ
Hogyan könnyíthetjük meg a tűzvédelmi előírások teljesítését, ellenőrzését a napi gyakorlatban? A TSZVSZ Magyar Tűzvédelmi Szövetség szakmai napjának aktuális témája épület üzemeltetőknek, EHS vezetőknek, társasházkezelőknek nyújt segítséget a létesítmények tűzvédelmi követelményeknek megfelelő üzemeltetéséhez, a tűzvédelmi üzemeltetői ellenőrzések, felülvizsgálatok, karbantartások végrehajtásához, költség- és időhatékony módon.
A konferencia időpontja: 2023. november 23., 9 óra 00 perc
A konferencia helyszíne: Pécs-Baranyai Kereskedelmi és Iparkamara (Pécs, Majorossy Imre u. 36.)
Program:
8:30–9:00 Bejelentkezés, kötetlen beszélgetés
9:00-9:05 Megnyitó
Köszöntő: Pásztor Zoltán, alelnök
TSZVSZ Magyar Tűzvédelmi Szövetség

1.Blokk OTSZ és TvMI-k általános ismertetése
9:05-9:15 Meddig nyújtózkodhat egy EHS vezető? Mit írnak elő a tűzvédelmi szabályok?
Bevezető előadás a TSZVSZ-ről, a jogszabályokról, az OTSZ-ről és a TvMI-ről
Előadó: Pásztor Zoltán, alelnök
TSZVSZ Magyar Tűzvédelmi Szövetség

9:15–9:40 Amikor a hatóság csenget
Mit és hogyan ellenőriz a hatóság? Mire figyeljünk üzemeltetőként?
Előadó: Jenczer András, tű. alezredes, hatósági osztályvezető
Baranya Vármegyei Katasztrófavédelmi Igazgatóság Pécsi
Katasztrófavédelmi Kirendeltség Hatósági Osztálya

9:40–10:10 Üzemeltetői ellenőrzési, felülvizsgálati, karbantartási kötelezettségek
Karbantartási és üzemeltetői ellenőrzési jogszabályi háttér és gyakorlati tudnivalók
Előadó: Gibicz Sándor, ügyvezető, K-Flórián Kft.
TSZVSZ Magyar Tűzvédelmi Szövetség

10:10–10:40 Ha nem működött a rendszer, mikor kellett volna…
Biztosítás, polgárjogi, büntetőjogi, kártérítési következmények
Káreseti tapasztalatok, megelőzés
Előadó: Heizler György, ny. tű. ezredes
Tűzvédelem folyóirat

10:40–11:00 Kávészünet

2.Blokk Gyakorlati tippek, lehetőségek digitalizáció segítségével
11:00–11:20 Az épületüzemeltetés napi kihívásai a gyakorlatban
Gyakorlati tapasztalatok, nehézségek, megoldások
Előadó: Erdélyi Gábor, EHS vezető, MCS Vágóhíd Zrt.
11:20–11:50 A digitalizáció lehetőségei a tűzvédelmi nyilvántartásokban
Az elektronikusan naplók előnyei üzemeltetők számára
Előadó: Fekete Attila, fejlesztési vezető, fiREG.hu Kft.

11:50–12:00 Kérdések, fórum
A szakmai napon való részvétel INGYENES, de regisztrációhoz kötött.
Jelentkezés itt: Kitöltöm az űrlapot!
Meghivó 2023 Digitális üzemeltetés – Pécs 1123

XXIV. Nemzetközi Közlekedési Konferencia
2023-11-23 - 2023-11-24 | Csongrád-Csanádi Kereskedelmi és Iparkamara, Párizsi krt. 8-12., Szeged, Csongrád-Csanád, 6721, Magyarország
A Csongrád-Csanádi Kereskedelmi és Iparkamara és az Enterprise Europe Network-Szeged a Közlekedéstudományi Egyesület együttműködésével és a Magyar Kereskedelmi és Iparkamara támogatásával 2023. november 23-24-én immár huszonnegyedik alkalommal szervez Szegeden Nemzetközi Közlekedési Konferenciát „Intelligens Mobilitás: Mesterséges Intelligencia, Fenntartható Fejlődés és Tudományos Kommunikáció a Közlekedésben” címmel.
A rendezvényt megelőzően a korábbi évek hagyományait követve 2023. november 22-én 14:00 órától Szegeden tartja kihelyezett ülését az MKIK Közlekedési és Logisztikai Kollégiumának Taxi és Személygépkocsis Személyszállító Tagozata.
Részletes program
Regisztrálni ITT lehet.

Támogatási program innovatív projektjéhez: hogyan találja meg a megfelelő felhívást vagy lehetőséget?
2023-11-21 15:00 - 16:30 | Online
A webinárium az innovatív tevékenységet folytató európai kkv-knak szól, akiknek K+F+I projektjeik finanszírozásához hozzáférésre van szükségük.

Az AMULET projekt – melynek a Pécs-Baranyai Kereskedelmi és Iparkamara is együttműködő partnere – szakértői áttekintést nyújtanak a lehetőségekről és azok megtalálásáról, a hálózatépítési tevékenységek fontosságáról és a finanszírozással kapcsolatos információkról.
Megosztják a tapasztalatokat és a bevált gyakorlatokat az innovatív projektek finanszírozási lehetőségeinek, meghívásainak és partnereinek megtalálása érdekében.
A webináriumon többek között az alábbi kérdésekre is választ kapnak az érdeklődők:
Milyen felhívások?
Milyen költségvetés? Milyen szinten (regionális, nemzeti, európai…), milyen struktúra segítheti a kkv-kat pénzügyi tevékenységükben?

A webináriumon való részvétel ingyenes, de előzetes regisztráció szükséges a következő linken:

https://amulet-h2020.eu/webinar-funding/

Az AMULET projektről bővebben:

AMULET

VII. AGROPODIUM - Agrártudomány a mindennapokban, tudomány az agráriumban
2023-11-21 09:30 - 14:00 | Nyíregyháza és online, Magyarország
A PRIMOM Szabolcs-Szatmár-Bereg Megyei Vállalkozásélénkítő Alapítvány a Nyíregyházi Egyetem Műszaki és Agrártudományi Intézetével együttműködve
agráripari szakmai és tudományos napot szervez, melynek kísérőeseménye a helyi termékek kóstolója, bemutatója vására.
Időpont: 2023. november 21. 9.30 óra (regisztráció 9.00 órától)
Helyszín: Nyíregyházi Egyetem „C” épület (Nyíregyháza, Kótaji u. 9-11. földszint)
A konferenciát követően, érdeklődés esetén az alábbi workshopok megszervezésével biztosítjuk a résztvevők személyes konzultációját. Érdeklődés esetén lehetőséget biztosítunk az Egyetem kutatólaboratóriumainak megtekintésére is.
1. Növénytermesztés aktuális kérdései
2. Megfelelő takarmányozás jelentősége
A részvétel ingyenes, de előzetes regisztrációhoz kötött. Regisztrálni ITT lehet.
A konferencián jelenléti és online részvétel egyaránt lehetséges. On-line részvétel esetén kérjük, kiemelten figyeljen e-mailcíme pontosságára, mert a csatlakozáshoz szükséges információkat az Ön által megadott címre küldik.
A program a Magyar Tudomány hónapja programsorozat eleme, valamint az Európai Uniós Single Market 30 éves jubileumának hivatalos eseménye.
A szakmai napon résztvevő agrárszaktanácsadók kreditpontok jóváírását biztosítja.
Részletes program és további információ
